দেশের মোট রফতানি আয়ে ভারতের অংশগ্রহণ বাড়ছে। এতে সবচেয়ে বড় ভ‚মিকা রাখছে পোশাক খাত। বিশেষ করে দেশটিতে টি-শার্ট, ট্রাউজার ও শার্ট ভারতে রফতানি বাবদ আয় বেড়েছে সবচেয়ে বেশি। রফতানি উন্নয়ন ব্যুরোর (ইপিবি) পরিসংখ্যান বিশ্লেষণে এ তথ্য পাওয়া গেছে। জানা গেছে, ২০১৬-১৭ অর্থবছরে দেশের মোট রফতানি আয় হয় তিন হাজার ৪৮৪ কোটি ৬৮ লাখ ৪০ হাজার ডলার। ওই অর্থবছরে দেশের মোট রফতানি আয়ে ভারতের অংশ ছিল ১ দশমিক ৯৩ শতাংশ। অন্যদিকে সর্বশেষ ২০১৭-১৮ অর্থবছরে দেশের মোট রফতানি আয় দাঁড়ায় তিন হাজার ৬৬৬ কোটি ৮১ লাখ ৭০ হাজার ডলারে। এ আয়ে ভারতের অংশ বেড়ে দাঁড়িয়েছে দুই দশমিক ৩৮ শতাংশে।